MD Greyling - M U S I E K H U I S - Suid Afrikaanse Kunstenaars
MD Greyling | Suid Afrikaanse Kunstenaars
MD Greyling is 'n Suid Afrikaanse sanger en liedjieskrywer. Hy is geen onbekende in die musiekbedryf nie. Hy is ook 'n omroeper by Pretoria FM.
Droomkasteel – 2005
Binne My – 2007
Foto's Teen Die Muur – 2012
MD Greyling – 2014
Op 'n vroeë ouderdom het MD al die liefde vir klavier en kitaar ontwikkel; dit was egter sy skryfwerk en stem wat hom na hoë vlaktes gelei het.
MD is deur meeste van ons top sangers al genader om as agtergrondsanger en harmoniseerder op hulle albums te werk. Wat harmonieë en verwerkings van melodieë aanbetref, is MD sekerlik een van ons bestes.
MD is tans een van Suid-Afrika se gewildste liedjieskrywers wat al vir menige kunstenaars, soos Theuns Jordaan, al geskryf het.
Sy unieke styl laat jou dadelik dink aan die John Lennons, Billy Joels en Elton Johns van die wêreld. Buiten MD se besondere skryftalent, is hy ewe gemaklik agter die klavier en kitaar, waarin hy ook kennis opgedoen het by die destydse Technikon van Pretoria se Jazz departement.
MD is nie net bekend as solokunstenaar en skrywer nie, maar is ook deel van die Ses Snare. Met 'n skrywer en sanger soos dié in ons bedryf sien ons uit na 'n rooskleurige toekoms vir die Afrikaanse musiekbedryf.